Ordi

Ordi OÜ oli 1992. aastal Tartus asutatud arvutite ja arvutikaupade müügi, tootmise ja hooldusega tegelev ettevõte. Ordi oli üks tuntumaid Eesti arvutitootjaid, mille esimene arvuti valmis 1994. aastal. Ettevõtte osanikud müüsid Ordi osaluse 2022. aastal Klick Eesti AS-ileKurg, Kristjan. (7. september 2022). Legendaarse arvutipoe omanik müüb äri maha, et füüsikat õpetada. Äripäev. Vaadatud 10. jaanuaril 2024. ning koondumine lõppes 2024. aastal.Äriühingu ühinemise teade. Ametlikud Teadaanded. Vaadatud 23. mail 2024.

 Ajalugu 
pisi|vasakul|Ordi endine peakorter Tartus on nüüd Klicki Betooni esindus.

Ordi asutati Tartus 1992. aasta kevadel ja ettevõte müüs toona arvuteid ja arvutikaupu.Ettevõttest. Ordi. Vaadatud 11. jaanuaril 2024. 1994. aastal laiendas Ordi tegevust ja valmis esimene selle logo kandev arvuti. Firma pakkus ka arvutite hoolduse teenust.

Kui Ordi tootis 1997. aastal 1588 arvutit, siis 2001. aastal toodeti juba 10 288 arvutit.Niitra, Nils. (17. juuni 2002). Arvutitootja Ordi tõusis suurema kärata tippu. Tartu Postimees. Vaadatud 11. jaanuaril 2024. Samal aastal alustas ettevõte veebimüüki ja 2002. aastal hinnati Ordi kvaliteedijuhtimissüsteem ISO 9001:2015 standardile vastavaks. 2002. aastal sai ettevõttest Eesti suurim arvutitootja.Einama, Kaido. (14. november 2002). Ordi suurim tootja juba teist kuud järjest. Äripäev. Vaadatud 11. jaanuaril 2024. Tootmismahu poolest järgnes Ordile MicroLink.

2007. aastal ei kasvanud Eestis toodetud arvutite müük, aga enim arvuteid müüs siiski Ordi.ituudised.ee. (17. jaanuar 2008). Arvutimüük tallus mullu paigal. ITuudised.ee Vaadatud 11. jaanuaril 2024. 2009. aasta majandussurutise esimesel aastal oli ettevõte 22,5% turuosaga suurim turuosaline.ituudised.ee. (4. september 2010). Ordi kasvatas arvutite turuosa ligi 23%ni. ITuudised.ee. Vaadatud 11. jaanuaril 2024. Nutitelefonide ja tahvelarvutite leviku tõttu vähenes 2012.–2013. aastal Ordi arvutite müük.Äripäev. (3. september 2013). IT-turg oluliselt ei kasva. Äripäev. Vaadatud 11. jaanuaril 2024.

Aastatel 1996–2018 ärinime aktsiaselts Ordi kasutanud firmast sai 25. juulil 2018 Ordi AS. 10. augustil 2020 muutis ettevõte oma ettevõtlusvormi aktsiaseltsist osaühinguks ja nimetati Ordi OÜ-ks.

5. septembril 2022 andsid Ordi senised omanikud Konkurentsiametile teada soovist müüa osalus Klick Eesti AS-ile.Randlo, Toomas. (7. september 2022). Elektroonikapoodide kett Klick ostab ära Ordi. Ärigeenius. Vaadatud 10. jaanuaril 2024. Koondumise eesmärk oli Klicki soov laieneda arvutite, arvuti välisseadmete ja tarkvara jaemüügiturul ärikliendi (B2B) turusegmendis. Osaliste turuosa arvutite, arvuti välisseadmete ja tarkvara müügi valdkonnas oli 2020. aasta seisuga ligikaudu 17,5%.Riispapp, Janno. (26. september 2022). Arvutipoe omanik sai loa müüa elutöö Klickile. Äripäev. Vaadatud 11. jaanuaril 2024.

23. septembril 2022 andis Konkurentsiamet ühinemiseks loa, misjärel omandas Klick Eesti AS Ordi OÜ ainuosaluse. Vähem kui kaks aastat hiljem, 16. mail 2024 kustutati Ordi e-äriregistrist. 22. mail 2024 avaldas Klick ametliku teadaande, et Klick Eesti AS ja Ordi OÜ on ühinenud.

Tooted
pisi|vasakul|Schenker VIA14 sülearvuti valmis samuti Clevo toorikust

Ordi tootis oma kaubamärgiga arvuteid nii kodukasutajale, väikese ja keskmise suurusega ettevõtetele kui ka riigiasutustele.Ordi toodang. Ordi. Vaadatud 12. jaanuaril 2024. Ettevõte tootis algul ainult lauaarvuteid, kuid alates 2003. aastast komplekteeris Ordi ka sülearvuteid. Samuti tootis firma miniarvuteid, kasutades selleks originaalseadmete tootjate konstrueeritud toorikuid.

Ettevõte ei tootnud mini- ja sülearvuteid päris nullist, vaid kasutas toorikuid ehk barebone-arvuteid. Miniarvutite puhul kasutati Gigabyte BRIX-i ja Inteli või Asuse Next Unit of Computingu (NUC) toorikuid.Ordi. (3. veebruar 2016). Ordi miniarvutid. Facebook. Vaadatud 12. jaanuaril 2024. Sülearvutitoorikuid tarnisid Taiwani firmad, nagu Quanta Computer, Compal Electronics ja Clevo.Ordi. (11. märts 2015). Kuidas sünnib Ordi sülearvuti?. Facebook. Vaadatud 12. jaanuaril 2024. Ordi lisas vastavalt tellija soovile toorikule muutmälu, kõva- või pooljuhtketta, laienduskaardi võrguadapteriga ja lisaseadmed, nagu klaviatuuri ja hiir.

Omanikuvahetusega lõppes Ordis arvutitootmine. Edasi keskendus Ordi hooldusteenuse ja äriklientidele suunatud teenuste pakkumisele Klick Eesti AS-i koosseisus.KLICK ja Ordi ühendasid jõud!. Klick e-pood. Vaadatud 24. mail 2024.

 Viited 

Kategooria:Eesti infotehnoloogiaettevõtted